สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยแรก ประจำปี 2563

วันที่ 14 กุมภาพันธ์ 2563

 ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 2 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 3 | นายปรีชา สงเสน | ส.อบต.หมู่ที่ 1 | ปรีชา สงเสน |
| 4 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 5 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 6 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 7 | นายสันติ สุวรรณบุรี | ส.อบต.หมู่ที่ 6 | สันติ สุวรรณบุรี |
| 8 | นายธีระพันธ์ รอดนวล | ส.อบต.หมู่ที่ 4 | ธีระพันธ์ รอดนวล |
| 9 | นายเจริญ ไกรคุ้ม | ส.อบต.หมู่ที่ 9 | เจริญ ไกรคุ้ม |
| 10 | นายสาธิต เพชรรัตน์ | ส.อบต.หมู่ที่ 7 | สาธิต เพชรรัตน์ |
| 11 | นายมนูญ สังด้วง | ส.อบต.หมู่ที่ 6  | มนูญ สังด้วง |
| 12 | นายสัมพันธ์ เรืองสังข์ | ส.อบต.หมู่ที่ 10 | สัมพันธ์ เรืองสังข์ |
| 13 | นายอรุณ มีลาย | ส.อบต.หมู่ที่ 1 | อรุณ มีลาย |
| 14 | นายประนอม เพ็ชรทอง | ส.อบต.หมู่ที่ 2 | ประนอม เพ็ชรทอง |
| 15 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |
| 16 | นายชะรวย รักจุฬ | ส.อบต.หมู่ที่ 12 | ชะรวย รักจุฬ |
| 17 | นายสวย นุ่นนุ่ม | ส.อบต.หมู่ที่ 3  | สวย นุ่นนุ่ม |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายกอบต. | สุรินทร์ สงหนู |
| 2 | นายวิลาศ มีฮิ่น | รองนายกอบต. | วิลาศ มีฮิ่น |
| 3 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

 1. นายธีระพงค์ ลิ่มสกุล ส.อบต. หมู่ที่ 5

 2. นายศุภกฤต จันทร์ทองอ่อน ส.อบต. หมู่ที่ 7

 3. นายเสนอ หนูยิ้มซ้าย ส.อบต. หมู่ที่ 9

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 17 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม ประธานสภาองค์การบริหารส่วนตำบลทรายขาว เปิดประชุมสภา สมัยสามัญ สมัยที่ 1 ประจำปี 2563 และดำเนินการประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ แจ้งที่ประชุมทราบ ดังนี้

1.1 แจ้งประกาศเรียกประชุมสภาฯ สมัยสามัญ สมัยแรก ประจำปี 2563 เริ่มตั้งแต่ 1-15 กุมภาพันธ์ 2563 มีกำหนด 15 วัน ตามประกาศเรียกประชุมสภาองค์การบริหารส่วนตำบลทรายขาว ลงวันที่ 28 มกราคม 2563

ที่ประชุม รับทราบ

**ระเบียบวาระที่ 2 ญัตติ เรื่อง รับรองรายงานการประชุมสภาฯ สมัยสามัญ สมัยที่ 4**

**ประจำปี 2562**  เมื่อวันที่ 15 พฤศจิกายน 2562

ประธานสภาฯ ลำดับต่อไป เป็นการประชุมในระเบียบวาระที่ 2 เรื่อง รับรองรายงานการ

ประชุมสภาฯ สมัยสามัญ สมัยที่ 4 ประจำปี 2562 เมื่อวันที่

15 พฤศจิกายน 2562 ขอเชิญประธานคณะกรรมการตรวจสอบรายงาน

การประชุมได้รายงานต่อที่ประชุม

นายสมพร เจิมพงค์ ได้กล่าวว่า คณะกรรมการตรวจสอบรายงานการประชุมได้ตรวจสอบแล้ว

 ปรากฏว่ารายงานการประชุมได้จัดทำขึ้นครบถ้วนถูกต้อง จึงรับรองรายงาน

การประชุม

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำในรายงาน

การประชุมต่อที่ประชุม

นายพีระยศ แก้วฉิม ขอแก้ไขคำผิดในสำเนารายงานการประชุมหน้าที่ 1 จากเดิม

 นายสำราญ นวลปาน นายกอบต.ทรายขาว แก้ไขเป็น

นายสำราญ นวลปาน รองนายกอบต.ทรายขาว

ที่ประชุม เห็นชอบให้แก้ไข

นายวิลาศ มีฮิ่น ขอแก้ไขคำผิดในสำเนารายงานการประชุม หน้า 5 บรรทัดที่ 9 จากเดิม

 ท่าซอม แก้ไขเป็นท่าทอง

ที่ประชุม เห็นชอบ

ประธานสภาฯ ขอเชิญสมาชิกสภาฯ ที่มีความประสงค์จะแก้ไขถ้อยคำ ในรายงานการ

ประชุมเพิ่มเติม ปรากฏว่าไม่มีสมาชิกขอแก้ไขเพิ่มเติมจึงขอมติที่ประชุม

มติที่ประชุม รับรองรายงานการประชุม

ระเบียบวาระที่ 3 ญัตติ เรื่อง การกำหนดจำนวนสมัยประชุม สามัญ ประจำปี 2563

ระยะเวลา และวันเริ่มต้นประชุมสมัยประชุมสามัญ ประจำปี ของแต่ละ

สมัย ในปี 2563 วันเริ่มสมัยประชุมสามัญประจำปี ของปี 2564 และ

ระยะเวลาของสมัยประชุมสามัญ ประจำปี สมัยแรกของปี 2564

ประธานสภาฯ ลำดับต่อไปเป็นการประชุมในระเบียบวาระที่ 3 ซึ่งสภาแห่งนี้จะต้อง

กำหนดสมัยประชุม สามัญ ประจำปี 2563 ว่าจะกำหนดให้มี กี่สมัย และ

กำหนดว่า ในแต่ละสมัยจะเริ่มเมื่อใด กับให้กำหนดวันเริ่มสมัยประชุมสามัญ ประจำปี ของปี 2564 และระยะเวลาของสมัยประชุมสามัญประจำปี สมัยแรก ของปี 2564 ขอเชิญสมาชิกสภาฯเสนอต่อที่ประชุม

นายสมพร เจิมพงค์ เสนอให้กำหนดจำนวนสมัยประชุม สามัญประจำปี 2563 จำนวน 4 สมัย

ดังนี้

1. สมัยสามัญ สมัยที่ 2 ตั้งแต่วันที่ 1-15 พฤษภาคม 2563
2. สมัยสามัญ สมัยที่ 3 ตั้งแต่วันที่ 1-15 สิงหาคม 2563
3. สมัยสามัญ สมัยที่ 4 ตั้งแต่วันที่ 1-15 พฤศจิกายน 2563

และกำหนดวันเริ่มสมัยประชุมสามัญ ประจำปีสมัยแรก ประจำปี 2564 ตั้งแต่วันที่ 1-15 กุมภาพันธ์ 2564

ประธานสภาฯ สอบถามที่ประชุมว่า มีสมาชิกท่านใดเสนอให้กำหนดสมัยประชุมเป็นอย่าง

อื่นหรือไม่ ปรากฏว่าไม่มีใครเสนอเป็นอย่างอื่น จึงเป็นอันว่าที่ประชุมมีมติ

ให้กำหนดสมัยประชุมตามที่มีการเสนอ

มติที่ประชุม กำหนดให้มี สมัยประชุมสามัญ ประจำปี 2563 ดังนี้

 1. สมัยสามัญ สมัยแรก ประจำปี 2563 ตั้งแต่วันที่ 1-15 กุมภาพันธ์ 2563

 2. สมัยสามัญ สมัยที่ 2 ประจำปี 2563 ตั้งแต่วันที่ 1-15 พฤษภาคม 2563

 3. สมัยสามัญ สมัยที่ 3 ประจำปี 2563 ตั้งแต่วันที่ 1-15 สิงหาคม 2563

 4. สมัยสามัญ สมัยที่ 4 ประจำปี 2563 ตั้งแต่วันที่ 1-15 พฤศจิกายน 2563

 กำหนดสมัยประชุม สมัยแรกของปี 2564 เริ่มตั้งแต่วันที่ 1-15 กุมภาพันธ์ 2564

ระเบียบวาระที่ 4 ญัตติ เรื่อง ขอความเห็นชอบ (ร่าง) แผนพัฒนาท้องถิ่น (พ.ศ. 2561 –

2565) เพิ่มเติมฉบับที่ 2

ประธานสภาฯ ลำดับต่อไป เป็นการประชุมในระเบียบวาระที่ 4 ญัตติ เรื่อง ขอความ

เห็นชอบ (ร่าง) แผนพัฒนาท้องถิ่น (พ.ศ. 2561-2565) เพิ่มเติมฉบับที่ 2

ขอเชิญนายกอบต.ทรายขาว

นายกอบต. ได้เสนอ (ร่าง) แผนพัฒนาท้องถิ่น (พ.ศ. 2561-2565) เพิ่มเติม ฉบับที่ 2

 โดยแจ้งเหตุผลและความจำเป็นดังนี้

 ตามที่ อบต.ทรายขาว ได้ประกาศใช้แผนพัฒนาท้องถิ่น พ.ศ. 2561-2565

 เมื่อวันที่ 6 สิงหาคม 2562 และได้ประกาศเพิ่มเติมเปลี่ยนแปลงโครงการ

ในแผนพัฒนาท้องถิ่น พ.ศ. 2561-2565 ฉบับที่ 1 เมื่อวันที่ 24 กันยายน

2562 ไปแล้วนั้น บัดนี้ ได้รับแจ้ง ตามหนังสือที่ว่าการอำเภอหัวไทร

ด่วนที่สุด ที่ นศ. 0023.28/ว005 ลงวันที่ 6 มกราคม 2563 เรื่อง

การกำหนดแผนการจัดฝึกอบรมชุดปฏิบัติการจิตอาสาภัยพิบัติประจำ

องค์กรปกครองส่วนท้องถิ่น ว่า จังหวัดนครศรีธรรมราชแจ้งว่า

กระทรวงมหาดไทยกำหนดแนวทางการปฏิบัติงานชุดปฏิบัติการจิตอาสา

ภัยพิบัติประจำองค์กรปกครองส่วนท้องถิ่น โดยกำหนดให้องค์การบริหาร

ส่วนตำบลจัดทำโครงการฝึกอบรม หลักสูตรชุดปฏิบัติการจิตอาสาภัยพิบัติ

ประจำองค์กรปกครองส่วนท้องถิ่น โดยมีสำนักงานส่งเสริมการปกครอง

ท้องถิ่นจังหวัดนครศรีธรรมราช และสำนักงานป้องกันและบรรเทาสาธารณ

ภัยจังหวัดนครศรีธรรมราช จัดทำแผนการฝึกอบรมชุดปฏิบัติการจิตอาสา

ภัยพิบัติ สนับสนุนและประสานวิทยากรในการฝึกอบรม หลักสูตรชุด

ปฏิบัติการจิตอาสาภัยพิบัติประจำองค์กรปกครองส่วนท้องถิ่นให้แล้วเสร็จ

ภายในเดือนกรกฎาคม 2563 โดยโครงการดังกล่าวถือเป็นนโยบายสำคัญ

ของกระทรวงมหาดไทย ขอให้ดำเนินการให้เป็นไปตามกฎหมาย ระเบียบ

และหนังสือสั่งการที่เกี่ยวข้อง โดยคำนึงถึงประโยชน์ของทางราชการเป็น

สำคัญ ซึ่ง อบต.ทรายขาว ได้ตรวจสอบแล้วปรากฏว่า โครงการฝึกอบรม

หลักสูตรชุดปฏิบัติการจิตอาสาภัยพิบัติประจำองค์การบริหารส่วนตำบล

ทรายขาวยังไม่ได้บรรจุไว้ในแผนพัฒนาท้องถิ่น (พ.ศ. 2561-2565) และ

เพิ่มเติมถึงฉบับที่ 1 ดังนั้น จึงมีความจำเป็นต้องเพิ่มเติมโครงการลงใน

แผนพัฒนาท้องถิ่น (พ.ศ. 2561-2565) ให้ถูกต้องตามระเบียบ โดยตาม

ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.

2548 และแก้ไขเพิ่มเติม ฉบับที่ 3 พ.ศ. 2561 ข้อ 22/2 ในกรณีเพิ่มเติม

หรือเปลี่ยนแปลงแผนพัฒนาท้องถิ่นที่เกี่ยวข้องกับโครงการพระราชดำริงาน

พระราชพิธี รัฐพิธี นโยบายรัฐบาลและนโยบายกระทรวงมหาดไทยให้เป็น

อำนาจผู้บริหาร สำหรับองค์การบริหารส่วนตำบลให้ส่งร่างแผนพัฒนา

ท้องถิ่นเพิ่มเติมให้สภาองค์การบริหารส่วนตำบลได้พิจารณา หมายความว่า

การเพิ่มเติมโครงการฝึกอบรมชุดปฏิบัติการจิตอาสาฯ เป็นอำนาจของ

ผู้บริหารแต่ต้องเสนอสภาพิจารณาให้ความเห็นชอบ โดยโครงการนี้ถือเป็น

นโยบายสำคัญของรัฐบาลและเป็นโครงการเร่งด่วนสำหรับอบต.ทรายขาว

กำหนดให้อบรมวันที่ 9-11 มีนาคม 2563 ตามที่จังหวัดนครศรีธรรมราชได้

กำหนดแผนไว้ กลุ่มเป้าหมายได้แก่สมาชิกที่สมัครจิตอาสาแล้ว จำนวน

50 คน จึงขอชี้แจงให้สมาชิกทราบและพิจารณารายละเอียดปรากฏตาม

(ร่าง) แผนพัฒนาท้องถิ่น (พ.ศ. 2561-2565) เพิ่มเติมฉบับที่ 2 ที่ได้จัดส่ง

ให้ท่านสมาชิกพิจารณาเป็นการล่วงหน้าแล้ว

ประธานสภาฯ ขอให้สภาฯ ได้พิจารณาตามที่ท่านนายกเสนอและสอบถามความประสงค์ว่ามี

สมาชิกสภาฯ ท่านใดมีความประสงค์จะอภิปรายขอเชิญได้อภิปรายตาม

สมควร ปรากฏว่าไม่มีสมาชิกท่านใดมีความประสงค์จะอภิปราย จึงขอมติที่

ประชุม

มติที่ประชุม เห็นชอบ 16 เสียง

 ไม่เห็นชอบ - เสียง

 งดออกเสียง 1 คน

ระเบียบวาระที่ 5 ญัตติ เรื่อง รายงานการติดตามและประเมินผลแผนพัฒนาองค์การบริหาร

ส่วนตำบลประจำปีงบประมาณ พ.ศ. 2562 (ระหว่างเดือนตุลาคม 2561

ถึงเดือนกันยายน 2562)

ประธานสภาฯ ลำดับต่อไปเป็นการประชุมในระเบียบวาระที่ 5 ญัตติ เรื่อง รายงานการ

ติดตามและประเมินผลแผนพัฒนาองค์การบริหารส่วนตำบลประจำปี

งบประมาณ พ.ศ. 2562 (ระหว่างเดือนตุลาคม 2561 ถึงเดือน กันยายน

2562) ขอเชิญท่านนายกอบต.

นายกอบต. ได้เสนอรายงานการติดตามและประเมินผลแผน

 โดยมีรายละเอียดดังนี้

 ตามที่คณะกรรมการติดตามและประเมินผลแผนพัฒนาองค์การ

บริหารส่วนตำบลทรายขาว ได้จัดให้มีการประชุมคณะกรรมการ ครั้งที่

1/2562 เมื่อวันที่ 27 ธันวาคม 2562 เพื่อติดตามประเมินแผนพัฒนา

องค์การบริหารส่วนตำบลทรายขาว ประจำปี 2562 ซึ่งคณะกรรมการได้

ดำเนินการติดตามและประเมินผลแผนพัฒนา องค์การบริหารส่วนตำบล

ทรายขาว ประจำปี 2562 เรียบร้อยแล้ว จึงได้สรุปรายงานผลการติดตาม

และประเมินผลแผนพัฒนาองค์การบริหารส่วนตำบลทรายขาว ประจำปี 2562 และเสนอความเห็นซึ่งได้จากการติดตามและประเมินผลแผนเพื่อให้ผู้บริหารเสนอต่อสภาฯ และคณะกรรมการพัฒนา พร้อมทั้งประกาศผลการติดตามและประเมินผลแผนให้ประชาชนในท้องถิ่นได้ทราบในที่เปิดเผยภายใน 15 วันนับตั้งแต่วันที่รายงานผล จึงขอเสนอความเห็นและปิดประกาศไว้ ไม่น้อยกว่า 30 วัน ตามรายละเอียดที่ได้จัดส่งให้ท่านสมาชิกแล้ว เป็นผลการดำเนินการตามโครงการทั้งหมดที่ได้ปฏิบัติมาทั้งปีงบประมาณตั้งแต่

ต.ค. 61 – ก.ย. 62 และผลจากการสรุปของคณะกรรมการติดตามและประเมินผลได้ให้ข้อเสนอแนะมาในตอนท้ายของรายงาน ดังนี้

 1. ควรให้มีการจัดอบรมอาสาสมัครป้องกันภัยฝ่ายพลเรือนเพิ่มขึ้น

**ปัญหา** คือ ค่าตอบแทนน้อยทำให้อาสาสมัครป้องกันภัยฝ่ายพลเรือนมาปฏิบัติหน้าที่ลดจำนวนลง

**ข้อเสนอแนะ** ควรทำการซักซ้อมความเข้าใจเกี่ยวกับบทบาทหน้าที่ของอาสาสมัครป้องกันภัยฝ่ายพลเรือนและการเบิกจ่ายค่าตอบแทนอาสาสมัครป้องกันภัยฝ่ายพลเรือนต้องเป็นไปตามระเบียบกระทรวงมหาดไทยว่าด้วยการเบิกค่าใช้จ่ายให้แก่อาสาสมัครป้องกันภัยฝ่ายพลเรือนขององค์กรปกครองส่วนท้องถิ่น พ.ศ. 2560

 2. โครงการตามพระราชดำริด้านสาธารณสุขได้ตั้งงบประมาณรองรับไว้ตามข้อบัญญัติงบประมาณรายจ่ายประจำปี แต่ไม่ได้เบิกจ่าย

**ปัญหา** คือ คณะกรรมการหมู่บ้านไม่มีระเบียบเบิกจ่ายเงิน จึงไม่สามารถดำเนินการสนับสนุนงบประมาณได้

**ข้อเสนอแนะ** ควรซักซ้อมความเข้าใจให้กับคณะกรรมการหมู่บ้านเกี่ยวกับระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559

 3. โครงการสัตว์ปลอดโรคคนปลอดภัยตามพระราชปณิธานศาสตราจารย์ ดร.สมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัครราชกุมารี

**ปัญหา** คือ เจ้าของสุนัขหรือแมวบางส่วนไม่สะดวกในการนำสุนัขหรือแมวไปฉีดวัดซีน ณ จุดบริการ หรือไม่อยากจะเสียค่าธรรมเนียมในการฉีดวัคซีน

และสุนัขที่ไม่มีเจ้าของจะได้รับการฉีดวัคซีนได้ไม่ทั่วถึง

**ข้อเสนอแนะ** ประชาสัมพันธ์รณรงค์การป้องกันโรคพิษสุนัขบ้า อำนวยความสะดวกทำการฉีดวัคซีนถึงบ้านเจ้าของสุนัขและแมว

 **4.** เครื่องสูบน้ำแบบซัมเมิ้สซิเบิ้ล

**ปัญหา** ซ่อมบ่อยมากเพราะบ่อน้ำบาดาลจะมีทรายปะปนอยู่ด้วยทำให้ใบพัดเสื่อม

**ข้อเสนอแนะ** ตั้งงบประมาณค่าจัดซื้อครุภัณฑ์ เครื่องสูบน้ำแบบซัมเมิ้ลซิเบิ้ลทุกปี

ขอให้ปลัดอบต. ช่วยชี้แจงกรณีการเบิกจ่ายเงินอุดหนุนตามโครงการตามพระราชดำริด้านสาธารณสุข ซึ่งตั้งงบประมาณไว้ แต่ไม่ได้เบิกจ่าย

ปลัดอบต. ชี้แจงว่ากรณีเงินอุดหนุนตามโครงการตามพระราชดำริด้านสาธารณสุขได้ตั้ง

งบประมาณอุดหนุนคณะกรรมการหมู่บ้าน ซึ่งเป็นเงินอุดหนุนที่รัฐจัดสรรให้

แต่มีปัญหาในการเบิกจ่ายเนื่องจาก ตามหนังสือกระทรวงมหาดไทย ด่วน

ที่สุด ที่ มท 0808.2/3616 ลงวันที่ 24 มิถุนายน 2559 ได้ซักซ้อม

แนวทางปฏิบัติและกำหนดหลักเกณฑ์และวิธีปฏิบัติการตั้งงบประมาณและ

การเบิกจ่ายเงินอุดหนุนขององค์กรปกครองส่วนท้องถิ่น ข้อ 2.3 การตั้ง

งบประมาณและการเบิกจ่ายเงินอุดหนุนให้แก่หน่วยงานที่ขอรับเงินอุดหนุน

องค์กรปกครองส่วนท้องถิ่นจะต้องตรวจสอบว่าหน่วยงานที่ขอรับเงินอุดหนุน

มีระเบียบข้อบังคับหลักเกณฑ์หรือวิธีปฏิบัติเพียงพอที่จะนำเงินอุดหนุนที่

ได้รับจากองค์กรปกครองส่วนท้องถิ่นไปใช้จ่ายได้อย่างเหมาะสม และมี

ประสิทธิภาพ ประกอบกับได้มีการตั้งข้อสังเกตของสตง.ในการตั้งงบประมาณ

อุดหนุนคณะกรรมการหมู่บ้าน ตามโครงการนี้ว่าไม่เป็นไปตามระเบียบ

เนื่องจากคณะกรรมการหมู่บ้านไม่มีข้อบังคับ หรือระเบียบใช้ในการ

ปฏิบัติงาน จึงไม่สามารถอุดหนุนได้ โดยในกรณีนี้สามารถแก้ไขได้โดยให้

คณะกรรมการหมู่บ้านออกข้อบังคับและประกาศใช้ จากนั้นอบต.จึงจะ

อุดหนุนได้ ซึ่งการที่จะให้คณะกรรมการหมู่บ้านออกข้อบังคับใช้จะต้องมีการ

ประชุมชี้แจงทำความเข้าใจทุกหมู่บ้าน เพราะทุกหมู่บ้านจะมีคณะกรรมการ

หมู่บ้านเป็นคณะกรรมการปฏิบัติงานในหมู่บ้านของตนและหากหมู่ไหนมี

ข้อบังคับหรือระเบียบก็สามารถขอรับเงินอุดหนุนได้ ไม่จำเป็นต้องทำพร้อม

กันก็ได้ สำหรับกรณีของตำบลทรายขาว ได้ทำการตรวจสอบแล้ว ยังไม่มี

หมู่บ้านใดประกาศใช้ระเบียบหรือข้อบังคับของคณะกรรมการหมู่บ้าน

ประธานสภาฯ สอบถามว่า มีสมาชิกท่านใดมีประเด็นสอบถาม หรือมีข้อหารือ ขอเชิญ

อภิปรายหรือสอบถามตามสมควร ปรากฏว่าไม่มีสมาชิกท่านใด สอบถาม

เพิ่มเติม จึงถือว่าที่ประชุมรับทราบ

ที่ประชุม รับทราบ

ระเบียบวาระที่ 6 ญัตติ เรื่อง ขออนุมัติโอนงบประมาณรายจ่ายประจำปีงบประมาณ 2563

 (โอนครั้งที่ 1)

ประธานสภาฯ ลำดับต่อไปเป็นการประชุมในระเบียบวาระที่ 6 ญัตติ เรื่อง ขออนุมัติโอน

 เงินงบประมาณรายจ่ายประจำปีงบประมาณ 2563 (โอนครั้งที่ 1)

 ขอเชิญนายกอบต.

นายกอบต. เสนอขออนุมัติ โอนงบประมาณรายจ่าย

 **โอนลด** แผนงานเคหะและชุมชน งานบริหารทั่วไปเกี่ยวกับเคหะและชุมชน

 งบลงทุน ค่าครุภัณฑ์ ประเภทค่าบำรุงรักษาและปรับปรุงครุภัณฑ์ รายการ

 ค่าบำรุงรักษาและปรับปรุงครุภัณฑ์ จำนวน 4,300.- บาท เนื่องจากคาดว่า

 งบประมาณที่ตั้งไว้จะเหลือจ่าย

 **โอนเพิ่ม** แผนงานเคหะและชุมชน งานบริหารทั่วไปเกี่ยวกับเคหะและชุมชน

 งบลงทุน หมวดค่าครุภัณฑ์ ประเภทค่าครุภัณฑ์คอมพิวเตอร์ รายการเครื่อง

 พิมพ์แบบฉีดหมึกพร้อมติดตั้งถังหมึกพิมพ์ (Ink Tank printer) จำนวน

 4,300.- บาท เนื่องจากไม่ได้ตั้งงบประมาณสำหรับจัดซื้อไว้ แต่มีความ

จำเป็นต้องจัดซื้อเครื่องพิมพ์มาใช้ในการปฏิบัติงาน โดยในการโอน

งบประมาณในครั้งนี้เป็นอำนาจอนุมัติของสภาฯแห่งนี้ จึงขอเสนอให้สภาฯ

ได้พิจารณาอนุมัติต่อไป

ประธานสภาฯ ขอเชิญสมาชิกสภาฯ ที่มีความประสงค์จะอภิปราย ปรากฏว่าไม่มีสมาชิกท่าน

ใดอภิปรายจึงขอมติที่ประชุม

มติที่ประชุม อนุมัติ 16 เสียง

 ไม่อนุมัติ - เสียง

 งดออกเสียง 1 คน

ระเบียบวาระที่ 7 เรื่องอื่น ๆ

ประธานสภาฯ ลำดับต่อไปเป็นการประชุมในระเบียบวาระที่ 7 ขอเชิญสมาชิกสภาฯ ที่มี

ความประสงค์จะหารือเรื่องอื่นใดต่อที่ประชุม ขอเชิญได้หารือทีละคนตามลำดับไป

นายสวย นุ่นนุ่ม หารือต่อที่ประชุม เรื่อง ปัญหาการขาดแคลนน้ำ ซึ่งคาดว่าปีนี้จะแล้งมาก

 ซึ่งจะต้องมีการเตรียมความพร้อมในการรับมือช่วยเหลือเกษตรกร ตำบล

 ทรายขาวเป็นตำบลที่ชาวบ้านส่วนใหญ่ประกอบอาชีพทางด้านการเกษตร

 เรื่องน้ำจึงเป็นปัจจัยสำคัญในการประกอบอาชีพ

 สำหรับช่วงเวลานี้รู้สึกดีใจที่ตำบลทรายขาวได้รับงบประมาณในการพัฒนา

 แหล่งน้ำ โดยการก่อสร้างโรงสูบน้ำและท่อระบายน้ำ อยากให้ท่านผู้บริหาร

 และท่านสมาชิกได้ชี้แจงทำความเข้าใจกับชาวบ้านด้วยว่าขณะนี้ชลประทาน

 ได้ดำเนินการเสร็จแล้วหรือยัง และเมื่อมีการส่งมอบให้อบต.ดูแล อบต.จะ

ออกระเบียบหรือกำหนดระเบียบการดูแลไว้อย่างไร โดยเท่าที่เห็นโครงการนี้ดำเนินการได้เกือบ 100% แล้ว จึงมีความดีใจและเชื่อว่าหากเครื่องสูบไฟฟ้า

ทุกตัวสามารถใช้งานได้ จะสามารถสูบน้ำข้ามมาถึงอีกฝั่งได้ โดยเฉพาะพื้นที่

หมู่ที่ 3 ซึ่งเป็นพื้นที่สูง นอกจากนี้ขอหารือประเด็นปัญหาเรื่องประตูน้ำ

โดยได้รับแจ้งจากชาวบ้านว่าปิดน้ำไม่อยู่ อาจจะเนื่องมาจากพื้นท้องไม่ได้ระดับ หากมีช่องแค่ตามดน้ำก็รั่วออกหมด มีชาวบ้าน ม. 6 และหมู่ที่ 9 ได้หารือและแจ้งมาว่าได้ทำนา ปลูกข้าว เอาไว้ พื้นที่นาอยู่ติดเหมืองน้ำแต่ขาดแคลนน้ำ ข้าวเสียหายหมดถึงถ้าหากไม่เสียหาย ก็น่าจะเก็บเกี่ยวได้ปลาย

กุมภาพันธ์ หรือต้นเดือนมีนาคม เนื่องจากฝนทิ้งช่วงตั้งแต่มกราคม ซึ่งในกรณีฉุกเฉินผู้บริหารสามารถออกคำสั่งให้แก้ปัญหาได้ เท่าที่เห็นเครื่องสูบน้ำ

ไฟฟ้าก็มีอยู่ 3 ตัว แต่ทำไมจึงใช้งานไม่ได้ ไม่ใช่พอถึงเวลาแล้วบอกว่าเครื่องเสียใช้ไม่ได้น่าจะมีการตรวจสอบและซ่อมแซมให้เรียบร้อย เตรียมความพร้อม

ไว้เมื่อถึงเวลาจะได้ใช้แก้ไขปัญหาได้ทันท่วงที ซึ่งกรณีที่เกิดขึ้นได้รับแจ้งว่า

ข้าวของชาวบ้านเสียหายหมด ซึ่งตนได้สอบถามว่าที่ดินอยู่ติดเหมืองน้ำหรือไม่ก็ได้รับคำตอบว่าติดเหมืองน้ำแต่ไม่มีน้ำ ซึ่งกรณีนี้ขอฝากคณะผู้บริหาร ขอให้ดูแลอย่างเข้มแข็ง และขอให้ออกมาตรการในการแก้ไขปัญหาให้ชัดเจน คิดว่าปีหน้าเมื่อโครงการชลประทานเสร็จเรียบร้อยแล้วคงจะมีความสะดวกสบายได้เปรียบหลาย ๆ ตำบล โดยเฉพาะถนนมีความสะดวกมีการลาดยาง ชาวบ้านจะได้รับประโยชน์มากมาย ขอขอบคุณท่านรองวิลาศ

และท่านสมาชิกหลาย ๆ ท่านที่ได้ช่วยกันประสานงานและอำนวยความสะดวกในการดำเนินงาน สำหรับในปีนี้ฝนทิ้งช่วงนานหลายเดือน ทำให้ชาวบ้านขาดแคลนน้ำ ซึ่งทราบว่าได้มีการแก้ไขปัญหา โดยการขอสนับสนุนเครื่องสูบน้ำมาติดตั้งเพื่อแก้ไขปัญหาแล้ว ขณะนี้กำลังติดตั้ง

- ขอฝากผู้บริหาร ได้ช่วยดูแล และกำหนดแนวทางในการบริหารจัดการโรงสูบน้ำของชลประทาน ขอให้ดำเนินการและชี้แจงให้ชาวบ้านทราบด้วย เพราะเป็นเรื่องสำคัญ

ประธานสภาฯ ขอเชิญสมาชิกสภาฯที่มีความประสงค์จะหารือลำดับต่อไป

นายสุนทร รักษ์เมือง ได้แจ้งที่ประชุมว่า เมื่อวานนี้ เครื่องสูบน้ำที่อบต.ขอรับการสนับสนุนจากกรม

ทรัพยากรน้ำได้มาทำการติดตั้งแล้วที่หมู่ที่ 3 โดยมีชาวบ้านประมาณ 20 คน

เศษ ได้ไปช่วยกันทำการติดตั้ง ใช้เวลาในการติดตั้งประมาณ 3 ชั่วโมงกว่าจึง

แล้วเสร็จ ขอขอบคุณคณะผู้บริหารที่ได้ดำเนินการประสานงาน ปีนี้เครื่องสูบ

น้ำมาติดตั้งเร็วกว่าปีก่อน ๆ ชาวบ้านมีความสบายใจในการประกอบอาชีพทำ

การเกษตร

- อีกเรื่อง สืบเนื่องจากการประชุมจ่ายเบี้ยยังชีพเมื่อวันที่ 6 ได้สอบถาม

ปัญหาจากชาวบ้านว่ามีปัญหาเรื่องใดที่ได้รับความเดือดร้อนจะให้อบต.แก้ไข

ให้ ปรากฏว่าได้รับเรื่องจากชาวบ้านว่าถ้าเป็นไปได้ อยากให้อบต.ช่วย

ขุดลอกเหมืองน้ำและกำจัดวัชพืชสายบ้านนายประยูร – ถนนท่อม่วง

ซึ่งก็ได้ชี้แจงกับชาวบ้านว่า ขอให้ดูเรื่องการเคลียร์พื้นที่ในการวางดินที่เกิด

จากการขุดลอกด้วย หากว่าไม่มีปัญหาข้อขัดแย้งว่าไม่ยอมให้มีการตั้งดิน ก็

จะประสานอบต.เพื่อดำเนินแก้ไขปัญหาให้ต่อไป ดังนั้นถ้าหากเป็นไปได้ ขอ

ฝากให้คณะผู้บริหารได้รับไปพิจารณาด้วย

- ขอขอบคุณคณะผู้บริหารที่ได้ทำการขุดลอกและกำจัดวัชพืช จากสะพาน

นายเดช – เขตสะพานบ้านราม ซึ่งเป็นช่วงที่มีวัชพืชหนาแน่นมาก มีความ

เดือดร้อนกันมาก แต่เมื่อได้ทำการขุดลอกแล้ว ทำให้น้ำไหลคล่องตัว แก้ไข

ปัญหาการขาดแคลนน้ำได้ดี จึงขอขอบคุณไว้เป็นอย่างมากที่ช่วยดูแลแก้ไข

ปัญหาความเดือดร้อนให้แก่ชาวบ้านในการประกอบอาชีพ

ประธานสภาฯ ขอเชิญสมาชิกสภาฯ ท่านต่อไป

นายสมพร เจิมพงค์ หารือ เรื่อง การตั้งงบประมาณเพื่อฉีดหญ้าหรือกำจัดวัชพืชโดยจ้างคนใน

หมู่บ้านทำการฉีดพ่นเนื่องจากเห็นว่าขณะนี้เพิ่งดำเนินการขุดลอกและกำจัด

วัชพืชคูคลองยังดูสะอาด แต่หากเวลาผ่านไปอีกประมาณ 1 เดือน คาดว่า

จะมีหญ้าและวัชพืชขึ้นเต็ม จึงขอให้คณะผู้บริหารพิจารณาตั้งงบประมาณใน

การฉีดพ่นกำจัดวัชพืช เพราะถ้าพ่นแล้วจะได้ผลดีอีกนานกว่าวัชพืชจะขึ้นมา

อีก

- เรื่องประปาของหมู่ที่ 8 ฝากให้ผู้บริหารเข้าไปดูแล หากทางหมู่บ้านจะ

วางมือในการบริหาร

- สอบถามประเด็นเรื่องขอเบิกน้ำมันเพื่อสูบน้ำแก้ปัญหาขาดแคลนน้ำให้แก่

ราษฎรว่าสามารถเบิกได้เลยหรือไม่

ประธานสภาฯ ขอเชิญสมาชิกสภาฯ ท่านอื่น ๆ ปรากฏว่าไม่มี จึงขอเชิญนายกอบต.

นายกอบต. ชี้แจงประเด็นต่างๆ ดังนี้

 - กรณีเครื่องสูบน้ำของกรมชลประทาน ในการก่อสร้างโรงไฟฟ้า และการ

ก่อสร้างประตูน้ำขณะนี้ยังไม่ได้มีการถ่ายโอนภารกิจมาให้อบต.ทรายขาวดูแล

ซึ่งก็ทราบว่ามีปัญหาที่ประตูปิดเปิดกักน้ำไม่อยู่ในประเด็นนี้ขอให้ท่านสมาชิก

ได้ช่วยกันสำรวจมาด้วยว่าจุดไหนที่ปิดหรือเก็บน้ำไม่ได้ มีน้ำรั่ว จะได้แจ้งให้

ชลประทานทราบก่อนที่จะมีการส่งมอบให้อบต.ดูแล เพราะหากมีการส่งมอบ

 - รับมอบแล้ว ก็จะเป็นหน้าที่ของอบต. ในการรับผิดชอบซ่อมแซมทั้งหมด

 เพราะฉะนั้นจุดไหนที่ใช้ไม่ได้ขอให้ช่วยกันแจ้ง

- ในส่วนของหมู่ที่ 6 และหมู่ที่ 9 กรณีที่บอกว่ามีพื้นที่ทำนาเสียหาย เรื่องนี้

ยังไม่เคยทราบ และกรณีเครื่องสูบน้ำด้วยไฟฟ้าก็ไม่เคยสั่งไม่ให้มีการสูบน้ำ

เท่าที่ทราบเครื่องสูบน้ำยังสามารถใช้สูบน้ำได้มีท่ออยู่ 3 ท่อ ยังมีท่อที่ใช้

สูบน้ำได้ อาจจะมีบางท่อที่เสียอยู่ระหว่างการซ่อมแต่ก็ไม่ได้เสียทั้งหมด ยัง

สามารถสูบน้ำได้ ซึ่งถ้าหากว่าจะสูบน้ำมาใช้ในพื้นที่ที่ขาดแคลนน้ำก็สามารถ

สูบได้ และก่อนหน้านี้ก็ไม่เคยได้รับแจ้งจากคนที่ดูแลเครื่องสูบน้ำ เลยว่ามี

ปัญหา หรือข้าวในเขตพื้นที่มีความเสียหาย และไม่เคยได้รับรายงานจากใคร

เลยว่าข้าวจะเสียหาย และมีความต้องการให้ช่วยสูบน้ำช่วยเหลือ เพราะเท่าที่

ผ่านมาหากมีปัญหาขาดแคลนน้ำและจะทำการสูบน้ำ ก็สามารถสูบได้เลย

ไม่เคยห้ามไม่ให้สูบน้ำ เพราะถ้าหากในพื้นที่ที่เรามีเครื่องสูบน้ำ และข้าวของ

เกษตรกรกำลังจะเสียหาย เราจะห้ามไม่ให้สูบน้ำช่วยเหลือ มันเป็นเรื่องที่

เป็นไปไม่ได้เลย และไม่เคยทราบเลยว่ามีพื้นที่ทำนาข้าวของราษฎรกำลังจะ

เสียหาย เพราะไม่มีใครเคยมาแจ้งขอรับความช่วยเหลือเลย สำหรับกรณีจุดที่

มีปัญหา คือ จุดที่มีเครื่องสูบน้ำของชลประทานที่กำลังก่อสร้าง และทดลอง

เครื่องอยู่ ยังไม่มีการส่งมอบให้อบต. แต่จุดนี้ท่านรองวิลาศก็ได้ดูแล

ประสานงาน ในการแก้ไขปัญหาอยู่ สำหรับขณะนี้เครื่องสูบน้ำบางตัวที่กรม

ชลประทานทำการก่อสร้างในพื้นที่ได้ก่อสร้างเสร็จแล้ว แต่ยังไม่มีการถ่าย

โอนให้อบต. และทราบว่าทางชลประทานเองก็มีปัญหาเรื่องงบประมาณค่า

ไฟฟ้า แต่อย่างไรก็ตามอบต.ก็จะต้องหาทางดูแลแก้ปัญหากันไปก่อนเพราะ

เมื่อชาวบ้านขาดแคลนน้ำเราก็มีความจำเป็นจะต้องสูบน้ำ จึงขอให้ปลัดช่วย

ไปดูระเบียบให้ด้วย ว่าเราจะใช้อย่างไรได้ เพื่อแก้ไขปัญหาความเดือดร้อนให้

ชาวบ้าน

- เรื่องท่อระบายน้ำของหมู่ที่ 7 ที่มีปัญหาตามที่ท่านส.อบต.สาธิตแจ้งมา

ประมาณ 2-3 จุด ขณะนี้ได้ให้กองช่างเข้าไปสำรวจเพื่อแก้ปัญหาแล้ว ซึ่ง

คาดว่าถ้าโรงสูบก่อสร้างเสร็จสมบูรณ์ สามารถใช้งานได้ทั้งสามตัวก็จะ

สามารถสูบน้ำจ่ายให้ชาวบ้านใช้ได้เต็มพื้นที่ และจะสามารถข้ามฝั่งมาทาง

หมู่ที่ 4 ได้ด้วย โดยสายบ้านป้าเอื้อม มาข้ามที่ท่อม่วง จุดที่เกาะสุดก็จะมาที่

สายบ้านป้าจุกได้ โดยตรงจุดนั้นได้วางแผนสำรองเครื่องสูบน้ำของกรม

ทรัพยากรน้ำไว้ โดยในการแก้ปัญหาการขาดแคลนน้ำปีนี้ขณะนี้ได้ขอรับการ

สนับสนุนเครื่องสูบน้ำของกรมทรัพยากรน้ำ และได้ใช้น้ำมันของอบต. โดย

เมื่อวานนี้ เครื่องสูบน้ำได้มาติดตั้ง จำนวน 2 จุด จากการสำรวจเห็นว่าใน

พื้นที่ยังพอมีน้ำไหลเข้าเหมืองน้ำอยู่ เช่น ม. 3 ก็ยังมีน้ำไหลอยู่แต่อาจจะไม่

เต็มที่เท่าไร ส่วนสายบ้านอิมอญ คลองฉ้วน ขณะนี้น้ำไม่ไหลเข้าแล้ว จุดนั้น

เครื่องสูบน้ำจะมาติดตั้งประมาณปลายเดือน ถ้าหากเกิดปัญหาในช่วงนี้ก็

ขอให้รวบรวมเครื่องสูบน้ำของชาวบ้าน และขอใช้น้ำมันของอบต.ไปก่อนเพื่อแก้ไขปัญหาเฉพาะหน้า

สำหรับ ม.8 เครื่องสูบน้ำที่นำไปติดตั้งที่โคกหรั่ง ขณะนี้สระน้ำประปาก็ใกล้จะแห้ง เพราะฉะนั้นถ้าจะสูบน้ำเข้าสระประปาก่อนก็ได้ โดยให้มาเบิกน้ำมันที่อบต.ได้เลย ขณะนี้ได้เตรียมการไว้เรียบร้อยแล้วสำหรับเครื่องสูบน้ำที่เหลือก็จะมาอีกครั้งประมาณปลายเดือนนี้ก็จะดูจุดที่มีปัญหา

- กรณีเหมืองน้ำสายบ้านนายประยูร ที่มีปัญหาก็ขอให้ทำเป็นหนังสือเข้ามา

อีกครั้ง และจะให้กองช่างเข้าไปสำรวจเพื่อหาแนวทางแก้ปัญหาส่วนจุดอื่น ๆ

 ที่มีปัญหานอกจากนี้ก็ขอให้แจ้งเข้ามาเพื่อหาแนวทางในการดำเนินการต่อไป

 - สำหรับการฉีดหญ้า คิดว่าจะก่อให้เกิดปัญหาสารเคมีตกค้างและมี

ผลกระทบด้านสิ่งแวดล้อม ก็ขอชี้แจงประเด็นต่าง ๆ เพียงแค่นี้ และหลังจาก

นี้ขอให้ท่านรองวิลาศ ได้ชี้แจงเพิ่มเติมเกี่ยวกับโครงการของกรมชลประทาน

ประธานสภาฯ ขอเชิญท่านวิลาศ มีฮิ่น รองนายกอบต.

นายวิลาศ มีฮิ่น ได้ชี้แจงเพิ่มเติม เรื่อง โรงสูบน้ำด้วยไฟฟ้าของกรมชลประทาน ซึ่งได้ก่อสร้าง

 ในพื้นที่ตำบลทรายขาว จำนวน 3 จุด ได้แก่

หมู่ที่ 11 บ้านอิมอญ

หมู่ที่ 7 บ้านเกาะสุด

หมู่ที่ 9 บ้านนางเอื้อม

ตามที่ท่าน ส.อบต.ได้พูดถึงกรณีมีปัญหานาข้าวเสียหายในพื้นที่ หมู่ที่ 6

และหมู่ที่ 9 นั้น ขอแจ้งว่าโซนบน โซนซอยของนางเอื้อม แต่โซนซอยที่มี

โรงไฟฟ้าของอบต.ตั้งอยู่ยังพอมีน้ำอยู่ เครื่องสูบน้ำทั้ง 3 ลูกน่าจะเสีย แต่

ไม่ได้แจ้งอบต. ก่อนหน้านี้น้ำยังขึ้นถึงสวนนายเคล้าแต่ไม่ถึงสายนางเอื้อม มี

นาข้าวเสียหายจริง เนื่องจากเป็นเพราะเครื่องไม้เครื่องมือของตัวเกษตรกรเอง

ไม่พร้อม สู้คนทำสวนปาล์มไม่ได้

- โรงสูบน้ำของกรมชลประทานขณะนี้ยังไม่ได้มีการถ่ายโอนให้กับอบต. และ

เมื่อมีการสูบน้ำเข้าเหมืองน้ำ จะมีปัญหาเรื่องค่าไฟ ซึ่งขณะที่ทำการลอง

เครื่องจะเห็นว่ามีการสูบน้ำได้มาก แต่การที่จะให้ได้ผลดีก็จะต้องแก้ปัญหาเรื่องท่อที่จะให้น้ำผ่านขณะนี้ บางจุดท่อตัน บางจุดท่อมีขนาดเล็ก การแก้ปัญหาจะต้องให้ท่านนายกจัดหางบประมาณเพื่อวางท่อใหม่ และเมื่อเราเดินเครื่องพร้อมกัน จะสามารถส่งน้ำได้ครอบคลุมทุกพื้นที่แน่นอน จึงขอให้เพื่อนสมาชิกช่วยตรวจสอบทางน้ำเหล่านี้ และรายงานให้นายกทราบเพื่อวางแผนแก้ไขปัญหาต่อไป

- สำหรับเหมืองน้ำสายนางเอื้อม เจ้าหน้าที่ชลประทานจะมาลงเครื่องสูบน้ำในวันเสาร์นี้

- ในเรื่องของการบริหารจัดการน้ำเมื่อมีการส่งมอบโรงสูบน้ำ สามารถใช้งานได้สมบูรณ์แล้ว ก็จะบริหารโดยจัดรวมกลุ่มชาวบ้าน ให้มีส่วนร่วมในการบริหารจัดการ โดยอบต.ออกส่วนหนึ่ง ชาวบ้านออกส่วนหนึ่ง ส่วนค่าใช้จ่ายยังไม่ได้กำหนดว่าเป็นเท่าไร แต่ฝากประชาสัมพันธ์ให้ทราบในเบื้องต้นถ้าใคร

ใช้น้ำก็จะต้องมีส่วนร่วมในการรับผิดชอบค่าน้ำ

- นอกจากนี้ฝากให้ระวังประตูน้ำสายเขาสามแก้ว และสายป่าขวาง ถ้ามีการสูบน้ำทุกตำบล ขอให้ปิดประตูน้ำด้วย ไม่อย่างนั้นน้ำจะถูกดูดไปหมด

- สำหรับเครื่องสูบน้ำของชลประทาน วันจันทร์นี้จะเริ่มเดินเครื่องสูบน้ำ และขณะนี้ชลประทานกำลังเร่งดำเนินการในการถ่ายโอนภารกิจ

- ประตูน้ำที่คิดว่ามีปัญหาได้ประสานชลประทานไว้แล้ว เนื่องจากขณะนี้ไม่มีน้ำ จึงไม่อาจทดลองหรือตรวจสอบได้ว่าบริเวณไหนมีรวยรั่วหรือทำไว้ไม่ดี

- การลอกวัชพืช บางจุดก็มีปัญหา เรื่อง ของการวางดินจึงขอให้ประสาน

พื้นที่ให้เรียบร้อยก่อนไม่เช่นนั้นจะเกิดปัญหาตามมา เช่น ม.10 จากโคกยาง

มาบ้านนายบุญฤทธิ์ ไม่เคยได้ลอกมาหลายปีแล้ว ก่อนหน้านี้ได้ทำการลอกก็เกิดปัญหามีการโวยวาย

- การจัดงานวันสงกรานต์ เจ้าอาวาสวัดหัวค่ายประสานให้อบต.ไปจัดงานที่ในวัด ขอให้หารือกันว่าจะได้หรือไม่

ประธานสภาฯ สอบถามว่า มีสมาชิกสภาฯ ท่านใดมีประเด็นอื่นอีกหรือไม่

ปรากฏว่าไม่มี จึงปิดประชุม

 ปิดประชุมเวลา 14.00 น.

 จันทนา คงเกตุ

(นางจันทนา คงเกตุ)

 เลขานุการสภาฯ

 จด/บันทึก

 **ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

 (นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

 (นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

 (นายพีระยศ แก้วฉิม)